El Mercat Jove de l'Estudiant oferirà informació sobre totes les alternatives d'estudis i formació als joves d'Alaquàs
02/02/2006 12:19:00

# El Mercat Jove de l'Estudiant oferirà informació sobre totes les alternatives d'estudis i formació als joves d'Alaquàs

*   02/02/2006 12:19:00
*   [Imprimir](#)
*   Compartir
*    https://www.alaquas.org/documento.asp?id\_do=9753

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9753%2F0&title=Ajuntament%20d%27Alaqu%C3%A0s.%20Premsa.El%20Mercat%20Jove%20de%20l%27Estudiant%20oferir%C3%A0%20informaci%C3%B3%20sobre%20totes%20les%20alternatives%20d%27estudis%20i%20formaci%C3%B3%20als%20joves%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9753/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9753/9753_Form_4.jpg)](https://www.alaquas.org/ficheros/documentos/2006/2/9753/9753_Form_10.jpg "<a href='https://www.alaquas.org/ficheros/documentos/2006/2/9753/9753_Form_10.jpg' target=_blank><i class='fa fa-external-link' aria-hidden='true'></i>.El Mercat Jove de l'Estudiant oferirà informació sobre totes les alternatives d'estudis i formació als joves d'Alaquàs</a>")

Aquesta activitat se celebrarà al Centre Cultural l'Olivar els dies 14 i 15 de febrer

Els joves d'Alaquàs disposaran de tota la informació necessària per a triar i preparar el seu futur professional d'acord a les seues aptituds i interessos en una nova edició del Mercat Jove de l'Estudiant, un servei que ofereix l'Ajuntament d'Alaquàs a través del qual rebran atenció especialitzada i personalitzada sobre les diferents alternatives i possibilitats d'estudis que es poden trobar tant a Alaquàs com a la Comunitat Valenciana i a la resta del país. El Mercat es podrà visitar tant pel matí com per la vesprada, en horari de 9 a 14 hores i de 16 a 20 h, al Centre Cultural de l'Olivar els dies 14 i 15 de febrer.

Està previst que diversos grups de joves dels instituts de la ciutat visiten aquest Mercat Jove per tal d'obtenir informació i assessorament sobre l'àmbit educatiu, les proves d'accés, els itineraris formatius, els estudis universitaris i l'accés a la universitat entre altres temes.

El Mercat Jove de l'Estudiant està dirigit especialment a les i els joves d'entre 15 i 18 anys, tot i que també hi haurà apartats dedicats a les persones majors de 25 anys. Està dividit en diferents espais segons les àrees temàtiques. En l'àrea de la formació, les i els visitants poden trobar informació actualitzada sobre els estudis que hi ha a Alaquàs, a la Comunitat Valenciana i a la resta del país. A través de panells explicatius, les i els joves troben en aquesta àrea una àmplia informació sobre els cicles formatius, els nous batxillerats, els estudis universitaris i altres alternatives de formació com ara l'escola oficial d'idiomes, l'escola taller o els estudis artístics.

En aquest Mercat es pot trobar també informació sobre les formes d'accés als diferents cicles formatius o a la Universitat, així com també informació sobre matrícules, beques i convalidacions.

El Mercat disposa també d'una àrea temàtica sobre la incorporació i l'accés al món laboral de les i els estudiants. En aquesta àrea hi ha informació sobre els estudis que hui en dia tenen més eixida laboral, així com també els cursos de formació ocupacional en què es poden matricular les i els joves.

Tota aquesta informació que ofereix el Mercat Jove de l'Estudiant pot ser consultada a través dels diferents panells explicatius, les carpetes d'autoconsulta o bé mitjançant els tres ordinadors de consulta que habilitarà l'Ajuntament d'Alaquàs. A més a més, les i els visitants podran demanar també ajuda a les i els informadors especialitzats en cadascuna de les àrees temàtiques, que guien les i els joves pel Mercat Jove de l'Estudiant.

En l'actualitat, podem trobar una àmplia oferta formativa amb diverses alternatives educatives i amb multitud d'informació que dificulta l'elecció del camí més adequat. Mitjançant la celebració del Mercat jove de l'Estudiant es pretén resoldre tots els dubtes que puguen sorgir a l'hora de decidir el futur que un mateix es vol formar.